**ΚΕΙΜΕΝΟ 2**

**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**Ερώτηση 1.**

Να γράψετε δίπλα στις θαλάσσιες περιοχές του ακόλουθου πίνακα τον Αριθμό Περιοχής Αλίευσης που τους έχει αποδοθεί από τον Παγκόσμιο Οργανισμό Τροφίμων και Γεωργίας σύμφωνα με τον ***Χάρτη 1***.

**Αποδεκτή απάντηση:**

Α=51, Β = 61, Γ = 31, Δ = 27 και Ε = 37.

**Ερώτηση 2.**

Να αναφέρετε δύο λόγους για τους οποίους ο κάτοικος οποιασδήποτε παραθαλάσσιας χώρας πρέπει να προτιμάει την κατανάλωση ψαριών από τη θάλασσα της περιοχής του.

**Αποδεκτή απάντηση:**

O κάτοικος οποιασδήποτε παραθαλάσσιας χώρας πρέπει να προτιμάει την κατανάλωση ψαριών από τη θάλασσα της περιοχής του, γιατί:

1.Βοηθάει την τοπική οικονομία

2. Συμβάλλει στην αποφυγή της μόλυνσης του περιβάλλοντος με τα καύσιμα που καίγονται για τη μεταφορά τους από τις μακρινές θάλασσες

3. Συμβάλλει στην αποφυγή της υπεραλίευσης

**Ερώτηση 3:**

Στο ιχθυοπωλείο της συνοικίας σας αναζητάτε την περίφημη Σαρδέλα Καλλονής (Λέσβου) ή παπαλίνα. Στον πάγκο με τις σαρδέλες αναγράφεται ο αριθμός περιοχής αλίευσης 37.

(α) Η σήμανση με τον Αριθμό Περιοχής Αλίευσης 37 δεν σας ικανοποιεί. Εξηγήστε γιατί αξιοποιώντας πληροφορίες του κειμένου.

(β) Με ποιον τρόπο θα μπορούσατε να εξασφαλίσετε ότι οι σαρδέλες που αγοράζετε αλιεύτηκαν πράγματι στον κόλπο Καλλονής της Λέσβου;

**Αποδεκτή απάντηση:**

(α) Η σήμανση με τον Αριθμό Περιοχής Αλίευσης 37 δεν με ικανοποιεί, γιατί ο ΑΠΑ 37 δείχνει ότι οι σαρδέλες ψαρεύτηκαν στη Μεσόγειο, δεν προσδιορίζει, όμως, την ακριβή περιοχή από την οποία αλιεύτηκαν.

(β) - Θα έπρεπε να αναγράφεται τουλάχιστον και η υποκατηγορία περιοχής αλίευσης, 37.3.1. «*Δυστυχώς, βάσει της υπάρχουσας νομοθεσίας δεν είναι υποχρεωτική η επισήμανση της υποπεριοχής της Μεσογείου απ’ όπου αλιεύθηκαν τα ψάρια*»

*-«Εδώ λοιπόν αναγκαστικά μετράει η σχέση που έχετε αναπτύξει με τον ιχθυοπώλη. Να μπορείτε δηλαδή* ***να τον εμπιστευθείτε*** *και να είστε σίγουροι ότι το προϊόν που θα σας πουλήσει έχει καλή ποιότητα και οι πληροφορίες που σας δίνει ανταποκρίνονται στην πραγματικότητα*

**\***Αποδεκτή και η απάντηση που στο 3α αναφέρει τα σχετικά με την υποκατηγορία περιοχής αλίευσης 37.3.1 και δεν το αναφέρει στο 3β.

**Ερώτηση 4.**

Το κείμενο που μόλις διάβασες εντάσσεται σε ένα ευρύτερο πρόγραμμα πληροφόρησης του κοινού με γενικό τίτλο «ΚΑΛΥΤΕΡΗ ΖΩΗ»

Ποια στοιχεία του κειμένου εκτιμάς ότι εγγυώνται την αξιοπιστία και την εγκυρότητα των πληροφοριών που περιέχει.

**Αποδεκτή απάντηση:**

(α) Επικαλείται την αιγίδα της WWF, με το αιτιολογικό ότι είναι μια παγκόσμια αναγνωρισμένη οργάνωση.

(β) Αναφέρεται στην ένδειξη FAO, Παγκόσμιος Οργανισμός Τροφίμων και Γεωργίας με το αιτιολογικό ότι έχει την αξιοπιστία και το κύρος ενός παγκόσμιου οργανισμού

γ) Αναφέρεται στο «Ίδρυμα Σταύρος Νιάρχος», με το αιτιολογικό ότι ένας τέτοιος χορηγός θα ενίσχυε μόνο πρωτοβουλίες αδιαμφισβήτητου κύρους.